芝莎

《芝莎》係一齣嘅兩幕芭蕾舞劇，俾芭蕾舞界廣泛噉認為係浪漫芭蕾舞嘅代表性作品。《芝莎》史上首次公演於 1841 年 6 月 28 號嘅巴黎，由法國大作曲家亞道夫亞當作曲，意大利裔名芭蕾舞蹈員卡洛特·格莉絲扮演女主角芝莎。

《芝莎》嘅故仔係一齣愛情悲劇，講柔弱又天真嘅後生女芝莎俾男人呃佢嘅感情－喺包括劇情以內好多方面都似典型嘅浪漫芭蕾舞。《芝莎》出咗冇幾耐就話咁快就得到芭蕾舞界嘅讚賞，打後仲喺歐洲各地、俄羅斯以至美國等地上演。就算到咗廿一世紀，《芝莎》都仲成日俾現代嘅芭蕾舞團攞嚟返炒，俾人認同係最考舞蹈員技術嘅芭蕾舞劇之一。

情節大要 
《芝莎》嘅故仔係一齣愛情悲劇：

第一幕 
故仔一開場係講德國西部一條農村，時間係秋天一個晴朗嘅朝頭早，背景嗰度見到喺度收割提子嘅農民。生得靚女、怕醜又天真嘅村婦芝莎同男主角萊斯墮入愛河。萊斯真正身分查實係一個後生嘅公爵，真名叫艾伯列特，艾伯列特嘅屋企人想逼佢同一個佢唔鍾意嘅女仔結婚，於是佢為咗避開佢嘅未婚妻，就假扮成農民嚟到山旮旯嘅農村暫住，並且靜靜雞收埋咗佢把劍同號角。兩位後生嘅戀人一路拍拖、一路打算喺收割節慶嗰陣一齊跳舞。同時，芝莎嘅阿媽同埋暗戀芝莎嘅農村男仔希拉利昂都因為覺得萊斯來歷不明，而唔鍾意萊斯。

正當芝莎同艾伯列特喺收割節慶當中跳舞跳得好開心之際，有一班貴族嘅人經過條村－當中包括艾伯列特嘅未婚妻。艾伯列特嚇到即刻搵地方匿埋。啲村民歡迎班貴族，跟住冇幾耐，希拉利昂企出嚟，原來佢搵到艾伯列特收埋咗嗰把劍同號角，並且當眾揭穿艾伯列特嘅真正身份，跟手艾伯列特嘅屋企人就自然想扚艾伯列特返去結婚。芝莎知道自己愛人原來經已有婚約而大受打擊，冇幾耐芝莎仲因為噉而死咗－死因視版本而定，多數版本都係話芝莎天生體質弱，因為受唔住打擊搞到心臟病發。

第二幕 
故仔嘅第二幕講芝莎死咗化成幽靈，並且喺森林撞到一班棄婦嘅幽靈，呢班女鬼生前俾男人呃過，家陣死咗就靠喺森林殺死後生男人嚟出氣。有日，滿心內疚嘅艾伯列特為咗掃芝莎嘅墓走入去森林，班女鬼想對艾伯列特落手，但芝莎出於愛而出手阻止佢哋，仲救返艾伯列特，展示咗純潔嘅愛之餘，亦都避免自己變成一隻凶惡嘅女鬼，得到安息。

主題 
對好多評論家嚟講，芝莎嘅女鬼主題係最令人印象深刻嘅：喺所有版本嘅芝莎當中，都會有一個舞段係由扮演艾伯列特嘅男舞蹈員用跳舞表達恐懼等嘅情緒，同時會有班打扮成幽靈－著住長、白、而且輕飄飄嘅芭蕾舞裙－嘅女舞蹈員圍住佢跳舞，表達艾伯列特俾女鬼纏繞嘅情節，而芝莎嘅宣傳海報封面多數會係一個作幽靈打扮嘅女舞蹈員。

浪漫芭蕾舞
白色芭蕾舞
芭蕾舞蹈員
亞道夫亞當

Ashton, Geoffrey (1985), Giselle, Woodbury, New York: Barron's, ISBN 0-8120-5673-6
Balanchine, George (1979), 101 Stories of the Great Ballets, New York: Anchor Books, ISBN 0-385-03398-2
Beaumont, Cyril W (1944), The Ballet Called Giselle, London: C W Beaumont.
see also Beaumont, Cyril W (1996), The Ballet Called Giselle (2nd ed.), London: Dance Books, ISBN 1-85273-004-8
Beaumont, Cyril W (1952), Supplement to the Complete Book of Ballets, London: Putnam.
Cordova, Sarah Davies (2007), "Romantic ballet in France: 1830–1850", in Kant, Marion (ed.), The Cambridge Companion to Ballet, Cambridge Companions to Music, Cambridge and New York: Cambridge University Press, ISBN 978-0-521-53986-9
Edgecombe, Rodney Stenning (2005), A Ragbag of Ballet Music Oddments, Sydney: Brolga. Issue 23, 1 December 2005.
Guest, Ivor (1983), Cesare Pugni: A Plea For Justice, London: Dance Research Journal. Vol. 1, no. 1, pp. 30–38, ISSN 0264-2875
Guest, Ivor (2008), The Romantic Ballet in Paris, Alton, Hampshire: Dance Books, ISBN 978-185273-1199
Kirstein, Lincoln (1984), Four Centuries of Ballet: Fifty Masterworks, New York: Dover, ISBN 0-486-24631-0
Ostwald, Peter F. (1991), Vaslav Nijinsky: A Leap into Madness, New York: Carol Publishing Group, ISBN 0-8184-0535-X
Petipa, Marius (1971), Мариус Петипа. Материалы. Воспоминания. Статьи. (Marius Petipa: Materials, Memories, Articles), Leningrad: Iskusstvo (Искусство).
Robert, Grace (1949), The Borzoi Book of Ballets, New York: Knopf, OCLC 16747462.
Smakov, Gennadi (1967), Giselle perf. by the Bolshoi Theatre Orch., cond. by Algis Zhuraitis (liner note for LP SRB4118), Moscow: Melodiya.
Smith, Marian (2000), Ballet and Opera in the Age of "Giselle", Princeton, New Jersey: Princeton University Press, ISBN 978-0691049946
Travaglia, Silvio (1929), Riccardo Drigo: L'uomo e l'artista, Padua: Guglielmo Zanibon.

攷

拎 

The Earliest Russian Giselles – discusses the first interpreters of the role of Giselle in imperial Russia.
Some dance history of Giselle by Suzanne McCarthy for the Royal Ballet.
Giselle, Rudolf Nureyev dancing Albrecht in Giselle.

芭蕾舞劇